1983 és 1985 között az olasz Formula–3-as bajnokságban versenyzett. 1985-ben harmadikként zárta a pontversenyt Franco Forini és Alex Caffi mögött, valamint ebben az évben másodikként ért célba a Formula–3-as monacói nagydíjon. 1986-ban az Észak-amerikai American Racing Series nevű sorozat versenyein indult. A tíz futamból ötöt megnyert, és végül nagy előnnyel szerezte meg a bajnoki címet. Az ezt követő éveket az IndyCar-szériában, valamint Formula–3000-es futamokon töltötte. 1987-ben mind az IndyCar-szériában, mind az indianapolisi 500 mérföldes viadalon ő lett a mezőny legjobb újonca.